《新桥遇秋岩》
宋代·董嗣杲

出郭看山眼便醒，故人相值说云萍。
了翁屋后晚烟碧，茂叔阡头秋草青。
绝壑雨过溪水响，高峰月上谷云停。
鸟巾漉酒菊花店，醉拣陶诗书纸屏。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。